
462. Ρύθμιση θεμάτων του καλλιτεχνικού προσωπικού 
των Κρατικών Ορχηστρών Αθηνών και Θεσσαλο¬ 


νίκης. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στο Π.Δ. 401/1993 αρμοδιό¬ 
τητας Υπουργείου Μεταφορών και Επικοινωνιών 
(ΦΕΚ 170/Α71.10.1993) . 2 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. (1) 


Ρύθμιση θεμάτων του καλλιτεχνικού προσωπικού των 
Κρατικών Ορχηστρών Αθηνών και Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 4 του Α’ μέρους του άρθρου 69 
του Ν. 2065/1992 για την «αναμόρφωση της άμεσης φο¬ 
ρολογίας και άλλες διατάξεις» (ΦΕΚ 113/Α’). 

2. Τις διατάξεις του άρθρου 1 του Π.Δ. 315/1992 (ΦΕΚ 
160/Α’). 

3. Τις διατάξεις του άρθρου 27 του Ν. 2081 /1992 (ΦΕΚ 
154/Α’) και το γεγονός ότι από τις διατάξεις του διατάγμα¬ 
τος αυτού δεν προκαλείται δαπάνη σε βάρος του κρατικού 
προϋπολογισμού. 

4. Την αριθ. 95/1.11.93 απόφαση του Πρωθυπουργού 
«καθορισμός αρμοδιοτήτων του Αναπλ. Υπουργού Πολιτι¬ 
σμού Αθαν. Μικρούτσικου» (ΦΕΚ 837/Β). 

5. Την αριθ. 668/1993 γνωμοδότηση του Συμβουλίου 
της Επικράτειας, μετά από πρόταση του Υπουργού Προε¬ 
δρίας της Κυβέρνησης και του Αναπλ. Υπουργού Πολιτι¬ 
σμού, αποφασίζουμε: 

Άρθρο 1 

1. Η πλήρωση των κενών οργανικών θέσεων του καλλι¬ 
τεχνικού προσωπικού των Κρατικών Ορχηστρών Αθηνών 
και Θεσσαλονίκης γίνεται με διαγωνισμό. 

2. Ο διαγωνισμός διενεργείται από Εξεταστική Επι¬ 
τροπή που αποτελείται, ανάλογα με τις θέσεις που προκη¬ 
ρύσσονται, από τους εξής: 


α) Για τις θέσεις αρχιμουσικών ή εξαρχόντων, από την 
καλλιτεχνική επιτροπή της Ορχήστρας, το Διευθυντή της 
Ορχήστρας, τον αρχαιότερο των αρχιμουσικών, τον αρ¬ 
χαιότερο των εξαρχόντων, των αρχαιότερο των πρώτων 
στα δεύτερα βιολιά, των αρχαιότερο των πρώτων στις βιό¬ 
λες, των αρχαιότερο των πρώτων στα βιολοντσέλα, τον 
αρχαιότερο των πρώτων στα βαθύχορδα (κοντραμπάσα), 
τον αρχαιότερο των πρώτων στους πλαγίαυλους (φλά¬ 
ουτα), τον αρχαιότερο των πρώτων στους οξύαυλους 
(όμποε), τον αρχαιότερο των πρώτων στους ευθύαυλους 
(κλαρινέτο), τον αρχαιότερο των πρώτων στους βαρύαυ¬ 
λους (φαγκότα), τον αρχαιότερο των πρώτων στις σάλπιγ¬ 
γες (τρομπέτες), τον αρχαιότερο των πρώτων στα κόρνα, 
τον αρχαιότερο των πρώτων στις ολκωτές σάλπιγγες (τρο- 
μπόνια), τον αρχαιότερο των μουσικών στις βαθείες σάλ¬ 
πιγγες (μπαστούμπες), τον αρχαιότερο των πρώτων στα 
τύμπανα, τον αρχαιότερο των μουσικών στην άρπα και τον 
πιανίστα. 

β) Για θέσεις εγχόρδων, από το Διευθυντή της Ορχή¬ 
στρας, τον αρχαιότερο των αρχιμουσικών, τον αρχαιότερο 
τον εξαρχόντων, τον αρχαιότερο των πρώτων στα δεύτερα 
βιολιά, τον αρχαιότερο των πρώτων στις βιόλες, τον αρ¬ 
χαιότερο των πρώτων στα βιολοντσέλα και τον αρχαιότερο 
των πρώτων στα βαθύχορδα (κοντραμπάσα). 

γ) Για θέσεις ξύλινων πνευστών, από το Διευθυντή της 
Ορχήστρας, τον αρχαιότερο των αρχιμουσικών, τον αρ¬ 
χαιότερο τον εξαρχόντων, τον αρχαιότερο των πρώτων 
στους πλαγίαυλους (φλάουτα), τον αρχαιότερο των πρώ¬ 
των στους οξύαυλους (όμποε), τον αρχαιότερο των πρώ¬ 
των στους ευθύαυλους (κλαρινέτα), τον αρχαιότερο των 
πρώτων στους βαρύαυλους (φαγκότα). 

δ) Για θέσεις χάλκινων πνευστών, από το Διευθυντή της 
Ορχήστρας, τον αρχαιότερο των αρχιμουσικών, τον αρ¬ 
χαιότερο τον εξαρχόντων, τον αρχαιότερο των πρώτων 
στις σάλπιγγες (τρομπέτες), τον αρχαιότερο των πρώτων 
στα κόρνα, τον αρχαιότερο των πρώτων στις ολκωτές σάλ¬ 
πιγγες (τρομπόνια), τον αρχαιότερο των πρώτων στις βα¬ 
θείες σάλπιγγες (μπαστούμπες). 

ε) Γ ια θέσεις άρπας, από το Διευθυντή της Ορχήστρας, 
τον αρχαιότερο των αρχιμουσικών, τον αρχαιότερο των 
εξαρχόντων, τον αρχαιότερο των πρώτων στις βιόλες, τον 
αρχαιότερο των πρώτων στα βιολοντσέλα, τον αρχαιότερο 
των πρώτων στα βαθύχορδα (κοντραμπάσα) και τον κορυ¬ 
φαίο στην άρπα, σε περίπτωση δε έλλειψης αυτού, τον 

αρχαιότερο των πρώτων στα δεύτερα βιολιά. 

στ) Για θέσεις τυμπάνων και κρουστών, από το Διευθυ¬ 
ντή της Ορχήστρας, τον αρχαιότερο των αρχιμουσικών, 
τον αρχαιότερο τον εξαρχόντων, τους δύο κορυφαίους 
στα τύμπανα, τον αρχαιότερο των εγχόρδων και τον αρ¬ 
χαιότερο στα πνευστά. 

ζ) Για τη θέση πιανίστα, από το Διευθυντή της Ορχή¬ 
στρας, τον αρχαιότερο των αρχιμουσικών, τον αρχαιότερο 
τον εξαρχόντων, τον αρχαιότερο των πρώτων στα έγ¬ 
χορδα, τον αρχαιότερο των πρώτων στα πνευστά, τον αρ¬ 
χαιότερο τον αρπιστών και τον αρχαιότερο τυμπανιστή. 

Πρόεδρος για κάθε μία από τις ανωτέρω Επιτροπές ορί¬ 
ζεται ο Διευθυντής της Ορχήστρας. 

Μέλος της Ορχήστρας δεν μπορεί να μετέχει στις ανω¬ 
τέρω επιτροπές με διπλή ιδιότητα. 

Μέλη των ανωτέρω επιτροπών που ελλείπουν, απουσιά¬ 
ζουν ή κωλύονται, αναπληρώνονται, κατ’ αρχαιότητα, από 
μουσικούς της αυτής οικογένειας οργάνων και σε περί¬ 
πτωση έλλειψης, από μουσικούς της Ορχήστρας κατά την 
κρίση του διευθυντού της. Σε περίπτωση έλλειψης, απου¬ 
σίας ή κωλύματος αρχιμουσικών μετά σύμφωνη γνώμη της 
καλλιτεχνικής επιτροπής, ο Διευθυντής καλεί αρχιμουσικό 
εκτός της Ορχήστρας για να συμμετάσχει στις εξεταστι¬ 
κές επιτροπές. 

Τα μέλη κάθε Επιτροπής και ο Γραμματέας αυτής ορί¬ 
ζονται με απόφαση του Υπουργού Πολιτικού ύστερα από 
πρόταση του Διευθυντή της Ορχήστρας. 

3. Η προκήρυξη του διαγωνισμού η οποία υπογράφεται 
από τον Υπουργό Πολιτισμού ή το υπ’ αυτού εξουσιοδοτη¬ 
μένο όργανο, περιλαμβάνει εκτός των άλλων και την εξε¬ 
ταστέα ύλη, δημοσιεύεται δε στον ημερήσιο τύπο τριάντα 
(30) ημέρες τουλάχιστον πριν από την ημέρα διεξαγωγής 
του διαγωνισμού. Οι αιτήσεις συμμετοχής υποβάλλονται 
μέσα σε χρονικό διάστημα είκοσι (20) ημερών από την τε¬ 
λευταία δημοσίευση της προκήρυξης. 

4. Οι συμμετέχοντες στο διαγωνισμό για την πλήρωση 
κενών οργανικών θέσεων οποιοσδήποτε κατηγορίας της 
Ορχήστρας υποχρεούνται να συνυποβάλουν βιογραφικό 
σημείωμά τους καθώς και οποιοδήποτε άλλο στοιχείο που 
μπορεί να συμβάλει στην απεικόνιση της καλλιτεχνικής 
προσωπικότητας και ικανότητάς τους. 

5. Ύστερα από την ακρόαση όλων των υποψηφίων, 
κατά κατηγορία και οικογένεια οργάνου, τα μέλη της Εξε¬ 
ταστικής Επιτροπής εκφέρουν την γνώμη τους χωριστά 
για κάθε υποψήφιο, με μυστική ψηφοφορία, στην οποία η 
θετική ή αρνητική γνώμη κάθε εξεταστή διατυπώνεται με 
ναι ή όχι (λευκοί ψήφοι δεν λαμβάνονται υπόψη). Επιτυ¬ 
χών θεωρείται ο υποψήφιος εκείνος που συγκέντρωσε τις 
περισσότερες θετικές ψήφους. Σε περίπτωση ισοψηφίας 
δύο ή περισσοτέρων υποψηφίων ή ψηφοφορία επαναλαμ¬ 
βάνεται μόνο για τους υποψηφίους αυτούς. 

Μετά την ολοκλήρωση του έργου της, η Εξεταστική Επι¬ 
τροπή καταρτίζει πίνακα, ο οποίος περιλαμβάνει αριθμό 
επιτυχόντων, ίσο με τον αριθμό θέσεων που προκηρύχθη¬ 
καν. 

6. Ο πίνακας με μέριμνα της Ορχήστρας τοιχοκολλάται 
στα Γραφεία της και στον σχετικό χώρο ανακοινώσεων, με 
την παρουσία δύο (2) υπαλλήλων αυτής, συντασσομένου 
σχετικού πρακτικού. 

7. Σε περίπτωση μη πλήρωσης θέσης για οποιοδήποτε 
λόγο ανασυνιστάται η αρμόδια επιτροπή προκειμένου να 
επιλέξει άλλον υποψήφιο για τη συγκεκριμένη θέση. 

8. Σε περίπτωση που οργανικές θέσεις πληρωθούν από 


μουσικούς που ήδη υπηρετούν στις Ορχήστρες, οι οργανι¬ 
κές θέσεις που κενώνονται προκηρύσσονται αμέσως από 
τον Υπουργό Πολιτισμού κατά παρέκκλιση των εκάστοτε 
ισχυόντων περιορισμών. 

Αρθρο 2 

1. Τα μέλη του Καλλιτεχνικού προσωπικού των Κρατι¬ 
κών Ορχηστρών Αθηνών και Θεσσαλονίκης διανύουν 
διετή δοκιμαστική υπηρεσία, εκτός εάν πρόκειται για ήδη 
μόνιμους μουσικούς των Ορχηστρών αυτών που διορίζο¬ 
νται σε θέση ανώτερης κατηγορίας. Δόκιμοι μουσικοί που 
διορίζονται σε ανώτερη κατηγορία, διανύουν το υπόλοιπο 
της δοκιμαστικής υπηρεσίας τους στην κατηγορία αυτή. 

2. Εντός τριών (3) μηνών από τη συμπλήρωση της διε¬ 
τούς δοκιμαστικής υπηρεσία, οι δόκιμοι μουσικοί κρίνο- 
νται για μονιμοποίηση από επιτροπή που συγκροτείται 
σύμφωνα με τα οριζόμενα στην παρ. 2 του άρθρου 1 του 
διατάγματος αυτού. 

Στην προς μονιμοποίηση κρίση γίνονται δεκτοί μόνο 
όσοι διαθέτουν πτυχίο ή δίπλωμα αναγνωρισμένης μουσι¬ 
κής σχολής ή ωδείου της ημεδαπής ή αναγνωρισμένου 
μουσικού ιδρύματος της αλλοδαπής. Ο σχηματισμός κρί¬ 
σης της Επιτροπής ως προς την καταλληλότητα αυτών, γί¬ 
νεται με βάση την απόδοσή τους, κατά τη διάρκεια της δο¬ 
κιμαστικής τους υπηρεσίας. Εκείνοι που θα κριθούν ότι 
πληρούν τις προϋποθέσεις για μονιμοποίηση, μονιμο¬ 
ποιούνται με απόφαση του Υπουργού Πολιτισμού, ύστερα 
από απόφαση του αρμόδιου υπηρεσιακού συμβουλίου, 
σύμφωνα με τις διατάξεις του Υπαλληλικού Κώδικα (Π.Δ. 
611/1977). 

Αρθρο 3 

1. Ο μουσικός υποχρεούται να συμμετέχει σε όλες τις 
υπηρεσίες της Ορχήστρας, τακτικές ή έκτακτες, που 
πραγματοποιούνται στο εσωτερικό της χώρας ή στο εξω¬ 
τερικό. Οι υπηρεσίες διακρίνονται σε δοκιμές και συναυ¬ 
λίες. Το ελάχιστο όριο συναυλιών που υποχρεούται να πα¬ 
ρουσιάσει η Ορχήστρα ανά καλλιτεχνική περίοδο ανέρχε¬ 
ται σε τριάντα (30) νέες συναυλίες. Οι υποχρεωτικές υπη¬ 
ρεσίες του μουσικού ανέρχονται στις είκοσι οκτώ (28) ανά 
τέσσερις (4) εβδομάδες (τακτικές). 

Είναι δυνατή η αύξηση των υπηρεσιών κατά δώδεκα (12) 
επί πλέον υπηρεσίες ανά καλλιτεχνική περίοδο (έκτα¬ 
κτες). 

2. Το πρόγραμμα των συναυλιών και δοκιμών της Ορχή¬ 
στρας κατ’ έτος γνωστοποιείται με ανάρτηση στο κατά¬ 
στημα της Ορχήστρας δύο εβδομάδες πριν από την 
έναρξη της καλλιτεχνικής περιόδου. Κάθε ημέρα Πέμπτη 
της εβδομάδας αναρτάται το πρόγραμμα σύναυλιών και 
δοκιμών της εβδομάδας που ακολουθεί, καθώς επίσης και 
η διανομή της Ορχήστρας. 

3. Η κατανομή των υπηρεσιών κατά εβδομάδα και η δια¬ 
νομή της Ορχήστρας είναι ελεύθερη και πραγματοποιείται 
από το Διευθυντή της Ορχήστρας. Η κατανομή αυτή των 
υπηρεσιών δεν επιτρέπεται να επιφέρει υπέρμετρη επιβά¬ 
ρυνση των μουσικών. Απαγορεύεται η επιβάρυνση του 
μουσικού με περισσότερες από εννέα (9) υπηρεσίες την 
εβδομάδα επί δύο (2) συνεχείς εβδομάδες. Μετά από έξι 
συνεχείς ημέρες της εβδομάδας, κατά τις οποίες πραγμα¬ 
τοποιήθηκε από το μουσικό μία υπηρεσία τουλάχιστον την 
ημέρα, ο μουσικός απαλλάσσεται της υπηρεσίας για μία 
ημέρα. Ο μουσικός μπορεί να εκτελέσει και κατά την 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4731 


Π Μέρα αυτή υπηρεσία μόνο με δική του συναίνεση και 
αφού αποζημιωθεί για μία ημέρα απασχόλησης. 

4. Η διάρκεια των δοκιμών είναι τρίωρη με εικοσάλεπτο 
διάλειμμα. 

5. Ο μουσικός υποχρεούται να παίξει και σπάνια όργανα 
της ίδιας οικογένειας με εκείνη του οργάνου της ειδικότη¬ 
τάς του. Σπάνια όργανα θεωρούνται τα εξής: Φλάουτο 
άλτο, τρομπόνι άλτο, τρομπέτα του Μπαχ, κόρνο ντι μπα- 
σέτο, τρομπέτα μπάσα, τσίμπασο, σάλπιγγα (τρομπέτα) 
σε ρε, σάλπιγγα (τρομπέτα) σε μι ύφεση, μαντολίνο, κι¬ 
θάρα, Χέκελφον, ολκωτή σάλπιγγα (τρομπόνι) κόντρα 
μπάσα, κορνέτα, λάουτο, βαθεία σάλπιγγα Βάγκνερ (Βά- 
γκνερτούμπα), κόρνο Μπαχ κ.λπ. 

6. Ο μουσικός κάθε κατηγορίας υποχρεούται να παίξει 
τα όργανα που αναφέρονται στο μουσικό κείμενο που 
εκτελεί. 

7. Ο μουσικός υποχρεούται να χρησιμοποιεί για την 
εκτέλεση της υπηρεσίας του όργανο της ιδιοκτησίας του, 
καλής ποιότητας και σε άριστη κατάσταση. Στην περί¬ 
πτωση αυτή ο μουσικός λαμβάνει το επίδομα που προβλέ- 
πεται στην παρ. 11 του κεφ. Γ' του άρθρου 69 του Ν 
2065/1992. 

8. Στους μουσικούς βαθυχόρδου (κοντραμπάσου), τυ¬ 
μπάνων, κρουστών, άρπας, κλειδοκύμβαλου (πιάνου) και 
πληκτών οργάνων, δύναται να χορηγεί όργανο η Υπηρε¬ 
σία. Στην περίπτωση αυτή οι μουσικοί δεν δικαιούνται του 
επιδόματος οργάνου της παραγρ. 7 του άρθρου αυτού. 

9. Εάν ο μουσικός έχει προσληφθεί με την υποχρέωση 
να παίζει και δεύτερο όργανο, το όργανο αυτό του παρέχε¬ 
ται από την Υπηρεσία. Δεν θεωρείται δεύτερο όργανο 
κατά την έννοια της παραγράφου αυτής ο ευθύαυλος 
(κλαρινέτο) σε ύφεση και ο ευθύαυλος (κλαρινέτο) σε λα. 
Τα σπάνια όργανα χορηγούνται από την υπηρεσία. 

10. Ο μουσικός υποχρεούται να βρίσκεται δεκαπέντε 
(15) λεπτά πριν από την έναρξη της υπηρεσίας του στον 
τόπο εργασίας του και πέντε (5) λεπτά πριν από την 
έναρξη της εργασίας του στη θέση του. Μουσικός που 
κατά τον προγραμματισμό συγκεκριμένης υπηρεσίας δεν 
συμμετέχει σε αυτήν, υποχρεούται μία (1) ώρα πριν από 
την έναρξή της να βρίσκεται στη διάθεση της Ορχήστρας 
για την κάλυψη εκτάκτων αναγκών της. 

11. Ανάλογα με τις ανάγκες εκτέλεσης του προγράμμα¬ 
τος των δοκιμών και των συναυλιών της Ορχήστρας και 
ύστερα από απόφαση του Διευθυντή της Ορχήστρας 
έχουν υποχρέωση να λαμβάνουν σ’ αυτές μέρος οι οικογέ¬ 
νειες των διαφόρων οργάνων με ταυτόχρονη συμμετοχή 
όλων των Εξαρχόντων και όλων των Κορυφαίων Α’ και Β\ 

Για την κατανομή των ανωτέρω στα αναλόγια τηρείται η 
σειρά αρχαιότητας στην κατηγορία. 

12.0 αριθμός των συναυλιών που διευθύνουν οι μόνιμοι 
αρχιμουσικοί των Κρατικών Ορχηστρών Αθηνών και Θεσ¬ 
σαλονίκης καθορίζεται από την Καλλιτεχνική Επιτροπή. 

13. Οι μουσικοί των Κρατικών Ορχηστρών Αθηνών και 
Θεσσαλονίκης υποχρεούνται, εφόσον τους ζητηθεί από 
τον αρχιμουσικό κατά τη διάρκεια των δοκιμών, σε ατομική 
εκτέλεση των μουσικών κειμένων του προγράμματος. 

Αρθρο 4 

1. Στους μόνιμους αρχιμουσικούς και μουσικούς της 
Ορχήστρας χορηγείται κατόπιν αίτησής τους από τον 
Υπουργό Πολιτισμού εκπαιδευτική άδεια για το εξωτερικό 
με πλήρεις αποδοχές ύστερα από σύμφωνη γνώμη του 
Υπηρεσιακού Συμβουλίου. 


2. Εκπαιδευτική άδεια δεν μπορεί να δοθεί συγχρόνως 
σε περισσότερους από τέσσερις (4), κατ’ ανώτατο όριο 
τον χρόνο, μουσικούς και όχι σε περισσότερους από ένα 
σε κάθε οικογένεια οργάνων. Η διάρκειά της δεν μπορεί 
να υπερβεί τον ένα χρόνο. 

3. Η σχετική αίτηση υποβάλλεται δύο μήνες πριν από 
τον χρόνο έναρξης της αιτούμενης άδειας και επισυνάπτε¬ 
ται σε αυτήν το πιστοποιητικό εγγραφής του μουσικού σε 
μουσικό ίδρυμα του εξωτερικού για μετεκπαίδευση στο 
όργανο, για το οποίο προσελήφθη στην Ορχήστρα. 

4. Σε εξαιρετικές περιπτώσεις και εφόσον οι ανάγκες 
της Ορχήστρας το επιτρέπουν, είναι δυνατή η χορήγηση 
εκπαιδευτικής αδείας χωρίς αποδοχές για χρονικό διά¬ 
στημα μεγαλύτερο του ενός (1) έτους και μέχρι του ανω- 
τάτου χρονικού ορίου του ενός (1) έτους ακόμη σύμφωνα 
με τους όρους των παρ. 1 και 2 του άρθρου αυτού. 

5. Προϋπόθεση χορήγησης της εκπαιδευτικής άδειας 
είναι η μη συμπλήρωση του 30ού έτους της ηλικίας για 
τους μουσικούς και του 35ου έτους για τους αρχιμουσι¬ 
κούς. 

6. ρι κατά τα ανωτέρω εκπαιδευόμενοι υποχρεούνται 
μετά την επάνοδό τους να υπηρετήσουν στην οικεία Ορ¬ 
χήστρα για διπλάσιο χρόνο του χρόνου εκπαίδευσής τους 
στο εξωτερικό. 

Η παράγραφος 2 του άρθρου 119 του Υπαλληλικού Κώ¬ 
δικα (Π.Δ. 611/1977) ισχύει αναλόγως και για τους αρχι¬ 
μουσικούς και μουσικούς που λαμβάνουν εκπαιδευτική 
άδεια. 

7. Μετά το πέρας της αδείας ο μουσικός υποχρεούται 
να προσκομίσει τα σχετικά αποδεικτικά σπουδών του. 

8. Το καλλιτεχνικό προσωπικό της Ορχήστρας δικαιού¬ 
ται κανονική ετήσια άδεια με πλήρες απ<$§>οχές. 

9. Η άδεια αυτή χορηγείται υποχρεωτικώς στο διάστημα 
από 15 Ιουνίου έως 15 Σεπτεμβρίου και στο σύνολο του 
καλλιτεχνικού προσωπικού της Ορχήστρας συγχρόνως. Η 
ημερομηνία χορήγησης της αδείας γνωστοποιείται στους 
μουσικούς το αργότερο έως την 1 η Απριλίου κάθε έτους. 

10. Με απόφαση του Διευθυντού της Ορχήστρας χορη¬ 
γείται στο Καλλιτεχνικό προσωπικό της Ορχήστρας άδεια 
απουσίας στο εσωτερικό ή στο εξωτερικό για τη συμμε¬ 
τοχή του στις εκδηλώσεις που αναφέρονται στις παραγρ. 

7 και 8 του άρθρου 69 του Ν. 2065/92. 

11. Αδεια απουσίας χορηγείται επίσης σύμφωνα με τα 
ανωτέρω, σε μέλη συγκροτημάτων μουσικής δωματίου για 
εμφανίσεις τους στο εσωτερικό ή στο εξωτερικό. 

12. Μεταξύ των υπηρεσιών της αυτής ημέρας οι μουσι¬ 
κοί αναπαύονται τουλάχιστον πέντε (5) ώρες. 

13. Μεταξύ της ώρας περάτωσης της βραδυνής υπηρε¬ 
σίας και έναρξης της πρωινής της επομένης ημέρας πρέ¬ 
πει να μεσολαβεί διάστημα ανάπαυσης τουλάχιστον δέκα 
(10) ωρών. 

14. Προκειμένου για υπηρεσίες της Ορχήστρας εκτός 
έδρας, εάν μεσολαβεί αεροπορική πτήση διάρκειας μεγα¬ 
λύτερης των πέντε (5) ωρών, η πρώτη υπηρεσία της Ορχή¬ 
στρας γίνεται την επόμενη ημέρα της άφιξης και μετά πά¬ 
ροδο δέκα (10) τουλάχιστον ωρών από την ώρα άφιξης. 

Σε όλες τις άλλες περιπτώσεις, από την ώρα άφιξης 
στον τόπο εκτός έδρας μέχρι την έναρξη της πρώτης υπη¬ 
ρεσίας, πρέπει να μεσολαβεί χρονικό διάστημα τουλάχι¬ 
στον πέντε (5) ωρών. Κατ’ εξαίρεση και για λόγους ανωτέ- 
ρας βίας είναι δυνατή η σύντμηση των παραπάνω διαστη¬ 
μάτων κατά την κρίση του Διευθυντή της Ορχήστρας. 



4732 ΕΦΗΜΕΡΙΕ ΤΗΣ ΚΥΒ ΕΡΝΗΣΕΟΣ (ΤΕΥΧΟΣ ΠΡΏΤΟ) 

Στον Αναπληρωτή Υπουργό Πολιτισμού αναθέτουμε τη 


δημοσίευση και εκτέλεση του διατάγματος αυτου. 
Αθήνα, 24 Νοεμβρίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 


μετά των οδών (ΦΕΚ 69/Α>, που δημοσιεύθηκε στο ΦΕΚ 
170/Α71.10.1993, γίνονται οι παρακάτω διορθώσεις 
σφαλμάτων: 

1. Στη σελίδα 4372. στήλη 2, άρθρο 2, στίχος 8ος, διορ¬ 
θώνεται από το λανθασμένο «...πρατήριο και άλλης οδού, 
ή του πέρατος της διάταξης...», στο σωστό «...πρατήριο 
και άλλης οδού, ή από της αρχής ή του πέρατος της διάτα- 


Ο ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΠΟΥΡΓΟΣ ΠΟΛΙΤΙΣΜΟΥ 

ΑΝΑΣΤ. ΠΕΠΟΝΗΣ ΑΘΑΝ. ΜΙΚΡΟΥΤΣΙΚΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο Π.Δ. 401/1993 «τροποποίηση του Π.Δ. 143/1989 
που αναφέρεται σε διατάξεις σχετικές με τους όρους και 
προϋποθέσεις εγκαταστάσεως και λειτουργίας αντλιών 
καυσίμων και κυκλοφοριακής σύνδεσης εγκαταστάσεων 


ξης...». 

2. Στη σελίδα 4373, στήλη 2, άρθρο 4, περίπτ. δ', στίχος 
3ος διορθώνεται από το λανθασμένο «...για το Εθνικό Δί¬ 
κτυό...», στο σωστό «...για το Εθνικό Οδικό Δίκτυο...». 


3. Στη σελίδα 4374, στήλη 1. άρθρο 7, στίχος 7ος, διορ¬ 
θώνεται από το λανθασμένο «Οι παράγραφοι 2 και 3 του 
άρθρου 19 του Π.Δ. αντικαθίστανται ως εξής:», ο^οσωστό 
«Οι παράγραφοι 2 και 3 του άρθρου 19 του Π.Δ. 143/1989 
αντικαθίστανται ως εξής:». 

(Από το Υπ. Μεταφορών και Επικοινωνιών) 







ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



